Борис Младенов-Young
През своя многолетен трудов стаж…

chitanka.info

През своя многолетен трудов стаж

със болестите в битка непрестанна,

не съжалих за миг нито веднъж,

че съм избрал професия хуманна.

А редом със успехите до днес

съм имал неудачи и провали,

ала по брой са в несравним превес

онез, под грижите ми оздравяли.

Един живот дори ако спасиш,

на героичен подвиг се равнява,

ще се сдобиеш с почести, с престиж,

но аз не гонех звания и слава;

Неизброимите „благодаря“

за мен награда бяха най-добра!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.